หุ้นสหรัฐฯปิดลบอย่างแรง
ตลาดหุ้นสหรัฐปิดลบแรง  ดาวโจนส์ ลดลง 247.49 จุด  ขณะที่ราคาน้ำมันตลาดลอนดอนดิ่งลงกว่า 2 ดอลลาร์
18 ต.ค. 2554

ตลาดหุ้นสหรัฐปิดลบแรง  ดาวโจนส์ ลดลง 247.49 จุด  ขณะที่ราคาน้ำมันตลาดลอนดอนดิ่งลงกว่า 2 ดอลลาร์
รายงานผลประกอบการอันน่าผิดหวังของธนาคารยักษ์ใหญ่ เวลล์ส ฟาร์โก ฉุดให้วอลล์สตรีทวานนี้(17ต.ค.) ปิดลบอย่างแรง หลังจากก่อนหน้านี้ขยับขึ้นต่อเนื่องมาหลายวัน       ดัชนีหุ้นดาวโจนส์ ลดลง 247.49 จุด (2.13 เปอร์เซ็นต์) ปิดที่ 11,397.00 จุด แนสแดค ลดลง 52.93 จุด (1.98 เปอร์เซ็นต์) ปิดที่ 2,614.92 จุด เอสแอนด์พี ลดลง 23.72 จุด (1.94 เปอร์เซ็นต์) ปิดที่ 1,200.86 จุด  ขณะที่ราคาน้ำมันตลาดลอนดอนดิ่งลงกว่า 2 ดอลลาร์ปิดลบแรง หลังรัฐมนตรีเยอรมนียอมรับว่าที่ประชุมสหภาพยุโรปในช่วงสุดสัปดาห์นี้ อาจยังไม่มีผลสรุปต่อมาตรการที่เด็ดขาดสำหรับแก้วิกฤตหนี้ยูโรโซน       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพ.ย. ลดลง 42 เซนต์ ปิดที่ 86.38 ดอลลาร์ต่อบาร์เรล ส่วนเบรนท์ทะเลเหนือลอนดองวดส่งมอบเดือนเดียวกัน ลดลง 2.06 ดอลลาร์ ปิดที่ 110.16 ดอลลาร์ต่อบาร์เรล